*5.pielikums*

*līgumam par stacionārās veselības*

*Aprūpes pakalpojumu sniegšanu un apmaksu*

**Stacionāro plānveida onkoloģisko pakalpojumu**

**sniegšanas un apmaksas nosacījumi**

1. Līguma pielikums ir saistošs ārstniecības iestādei, ja IZPILDĪTĀJS 2023.gadā ir piedalījies plānveida stacionāro onkoloģisko pakalpojumu sniedzēju atlases procedūrā pakalpojumu sniegšanai no 2024.gada un izturējis to.
2. IZPILDĪTĀJS nodrošina sekojošus stacionāros plānveida onkoloģisko pakalpojuma veidus:
   1. staru terapija;
   2. ķīmijterapija;
   3. ķirurģisko pakalpojumu sniegšana.
3. IZPILDĪTĀJS ir tiesīgs sniegt plānveida stacionāros onkoloģiskos pakalpojumus pieaugušajiem vienīgi tajās diagnozēs, attiecībā uz kurām tas ir izturējis DIENESTA plānveida stacionāro onkoloģisko pakalpojumu sniedzēju atlases procedūru pakalpojumu sniegšanai no 2024.gada un kuras norādītas DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Stacionārie pakalpojumi” norādītajā dokumentā “Stacionāra veiktā darba apmaksas nosacījumi”.
4. IZPILDĪTĀJS nodrošina, ka vismaz 80% no ārstniecības iestādē pieaugušajiem pacientiem veiktajām plānveida ķirurģiskajām onkoloģiskajām NCSP manipulācijām, nodrošina ārstniecības personas, uz kuru pieredzi balstās IZPILDĪTĀJS.
5. IZPILDĪTĀJS nodrošina, ka 5 (piecu) dienu laikā DIENESTAM uz elektronisko adresi tiek nosūtīta tīmekļvietnē [www.vmnvd.gov.lv](http://www.vmnvd.gov.lv) sadaļā „Stacionāro veselības aprūpes pakalpojumu līguma paraugs” atrodamā veidlapa “Stacionārajā ārstniecības iestādē nodarbinātās ārstniecības personas, kuras sniedz ķirurģiskos onkoloģiskos pakalpojumus” ar 4.punktā minētajām ārstniecības personām.
6. 4.punktā minēto ārstniecības personu sastāva izmaiņu gadījumā IZPILDĪTĀJS 3 (trīs) darba dienu laikā iesniedz DIENESTAM informāciju par ārstniecības personām, kuras turpmāk sniegs attiecīgos pakalpojumus, aizpildot 5.punktā minēto veidlapu un iesūtot uz DIENESTA elektronisko adresi.
7. IZPILDĪTĀJS 20 (divdesmit) dienu laikā pēc Līguma pielikuma spēkā stāšanās iesniedz DIENESTAM uz elektronisko adresi tīmekļvietnē [www.vmnvd.gov.lv](http://www.vmnvd.gov.lv) sadaļā „ Stacionāro veselības aprūpes pakalpojumu līguma paraugs” norādīto veidlapu “[Informācija par plānveida ķirurģisko onkoloģisko pakalpojumu saņemšanas iespējām](http://www.vmnvd.gov.lv/uploads/files/5aeb0fd87d3c0.docx)”, kurā minēto informāciju DIENESTAM ir tiesības publicēt savā mājas lapā.
8. IZPILDĪTĀJS nodrošina:
   1. iespēju pacienta ārstējošam ārstam veikt pierakstu uz nepieciešamo plānveida stacionārās onkoloģiskās ārstēšanas pakalpojumu vietā, laikā un veidā, kuru IZPILDĪTĀJS ir norādījis, aizpildot šī Līguma pielikuma 7.punktā norādīto veidlapu, un DIENESTS publicējis savā mājas lapā;
   2. pacienta informēšanu par ārstēšanas procesu, tā riskiem, blaknēm un citiem nozīmīgiem jautājumiem, kas saitīti ar konkrēto ārstēšanas metodi;
   3. lai vismaz 80% no pacientiem sniegtajiem plānveida stacionārās onkoloģiskās ārstēšanas pakalpojumiem tiek nodrošināti 28 dienu laikā no terapijas taktikas pieņemšanas brīža;
   4. pacientu uzraudzību septiņas dienas nedēļā 24 stundu režīmā stacionāra etapā;
   5. citu ārstu-speciālistu konsultācijas un izmeklējumus stacionāro veselības aprūpes pakalpojumu saņemšanas laikā, ja pacientam tas ir nepieciešams;
   6. visus 2.punktā minētos pakalpojumus. Ja IZPILDĪTĀJS nenodrošina 2.2. vai 2.3. punktā minētos pakalpojumus savā iestādē, tā pienākums ir nodrošināt, ka pacients 28 dienu laikā pēc lēmuma pieņemšanas par attiecīgā pakalpojuma nepieciešamību šo pakalpojumu saņem citā ārstniecības iestādē, kura sniedz valsts apmaksātus plānveida stacionārās onkoloģiskās ārstēšanas pakalpojumus (piemēram, noslēdzot savstarpēju līgumu ar attiecīgo ārstniecības iestādi) un pakalpojumu sniedzējam ir izstrādāta kārtība kādā šis process tiks nodrošināts;
   7. 2.punktā minēto pakalpojumu sniegšanas deleģēšanu citai ārstniecības iestādei, kura atbilst norādītajiem kritērijiem, uzņemoties pilnu atbildību par sniegtā pakalpojuma kvalitāti un atbilstību norādītajiem kritērijiem, slēdzot ar to sadarbības līgumu un informējot Dienestu;
   8. pieraksta / pārskata formas veidošanu, kurā tiek norādīts katra pacienta pirmreizējās konsultācijas datums, pakalpojumu saņemšanas datums un laika periods starp konsultāciju un pakalpojuma saņemšanas brīdi, ko elektroniski iesniedz DIENESTAM divas reizes gadā (līdz 10.jūlijam par attiecīgā gada pirmo pusgadu un līdz 10.janvārim par iepriekšējā gada otro pusgadu), nosūtot uz elektroniskā pasta adresi;
   9. gadījumos, kad citu stacionāro ārstniecības iestāžu pacientiem ar onkoloģisko diagnozi ir nepieciešama palīdzība onkoloģiskās ārstēšanas nodrošināšanā, IZPILDĪTĀJS nodrošina:
      1. tālruņa numura, atbildīgās personas un tālruņa darba laika publicēšanu savā elektroniskajā vietnē, lai stacionāro ārstniecības iestāžu atbildīgajām personām savstarpēji vienojoties, nodrošinātu pacientam nepārtrauktu turpmāko ārstēšanu atbilstošā stacionārajā ārstniecības iestādē;
      2. izstrādātu kārtību, kādā pacients ar onkoloģisku diagnozi nokļūst pie pakalpojumu sniedzēja Pakalpojumu saņemšanai no citas stacionārās ārstniecības iestādes, kas nenodrošina stacionāro plānveida onkoloģisko pakalpojumu pieaugušajiem sniegšanu.
9. IZPILDĪTĀJS nodrošina, ka, izrakstot pacientu no stacionāra:
   1. pacientam tiek izsniegta veidlapa Nr.027/u „Izraksts no stacionārā/ambulatorā pacienta (vajadzo pasvītrot) medicīnas kartes” vai atbilstošā sadaļā vienotās veselības nozares elektroniskajā informācijas sistēmā E-veselība norāda tālāko ārstēšanas taktiku, plānotos dinamiskās novērošanas izmeklējumus, nākamās speciālista konsultācijas datumu, vietu un laiku, vērtējumu par medicīniskās rehabilitācijas nepieciešamību, informāciju par medikamentu lietošanas kārtību un citu pacienta turpmākai ārstēšanai nozīmīgu informāciju;
   2. nepieciešamības gadījumā tiek izrakstīta recepte no valsts līdzekļiem kompensējamiem un citiem medikamentiem;
   3. nepieciešamības gadījumā tiek izrakstīts nosūtījumu mājas aprūpei, paliatīvajai aprūpei vai stacionārās palīdzības saņemšanai aprūpes slimnīcā vai nodaļā.
10. Veicot saskaņā ar šo Līguma pielikumu sniegto ķirurģisko onkoloģisko pakalpojumu uzskaiti atbilstoši Informācijas apmaiņas kārtībā noteiktajam, IZPILDĪTĀJS papildus veselības aprūpes organizēšanu un finansēšanu regulējošajos normatīvajos aktos norādītajām manipulācijām, atbilstoši Clavien-Dindo\* ķirurģisko komplikāciju smaguma klasifikatoram, lieto šādas manipulācijas:

|  |  |  |
| --- | --- | --- |
| ***Nr.p.k.*** | ***Manipulācijas kods*** | ***Manipulācijas nosaukums*** |
| 1. | 60175 | I *Jebkuri sarežģījumi pēcoperācijas periodā, kam nav nepieciešama specifiska ārstēšana (medikamentoza, radioloģiska, endoskopiska iejaukšanās), izņemot pamatterapiju (antiemētiķi, antipirētiķi, analgētiķi, diurētiķi, elektrolīti un fizioterapija). Šajā kategorijā ietilpst arī brūču infekcijas, kam nepieciešama tikai apstrāde pārsiešanu ietvaros (konservatīva terapija)*. |
| 2. | 60176 | II *Komplikācijas, kam nepieciešama papildus specifiska medikamentoza ārstēšana paralēli pamatterapijai. Iekļauta arī asins pārliešana un parenterālā barošana.* |
| 3. |  | III *Komplikācijas, kuru ārstēšanai nepieciešama ķirurģiska, endoskopiska vai radioloģiska iejaukšanās:* |
| 60177 | IIIa *bez vispārējās narkozes,* |
| 60178 | IIIb *vispārējā narkozē.* |
| 4. |  | IV *Dzīvībai bīstamas komplikācijas, indicēta ārstēšanās intensīvās terapijas nodaļā:* |
| 60179 | IVa *viena orgāna disfunkcija,* |
| 60180 | IVb *vairāku orgānu disfunkcija.* |
| 5. | 60174 | *Pēcoperācijas periods bez sarežģījumiem* |

*\* Daniel Dindo, Nicolas Demartines, and Pierre-Alain Clavien. 2004. Classification of Surgical Complications. A New Proposal With Evaluation in a Cohort of 6336 Patients and Results of a Survey. Annals of Surgery. Aug; 240(2): 205–*213.

1. Atbilstoši 2023.gada ķirurģisko onkoloģisko pakalpojumu sniedzēju atlases procedūras nolikumam DIENESTS:
   1. attiecībā uz minēto veselības aprūpes pakalpojumu vērtē IZPILDĪTĀJA darbības kvalitāti vienu reizi gadā (pirmo reizi - pēc pilna gada) atbilstoši DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „ Stacionāro veselības aprūpes pakalpojumu līguma paraugs” norādītajā dokumentā “[Plānveida stacionāro onkoloģisko pakalpojumu sniedzēju darbības vērtēšanas kritēriji](http://www.vmnvd.gov.lv/uploads/files/5a99149507283.docx)” ietvertajiem kritērijiem;
   2. atbilstoši veiktajam darbības kvalitātes vērtējumam ir tiesīgs pārskatīt Līguma nosacījumus vai izbeigt Līgumu pirms termiņa par ķirurģisko onkoloģisko pakalpojumu, ķīmijterapijas vai staru terapijas pakalpojumu sniegšanu pieaugušajiem, ja vērtēšanas kritēriji nav izpildīti vai ir izpildīti nepilnīgi;
   3. var mainīt vai papildināt DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Stacionāro veselības aprūpes pakalpojumu līguma paraugs” norādītajā dokumentā “[Plānveida stacionāro onkoloģisko pakalpojumu sniedzēju darbības vērtēšanas kritēriji](http://www.vmnvd.gov.lv/uploads/files/5a99149507283.docx)” ietvertos kritērijus, par to rakstiski informējot IZPILDĪTĀJU ne vēlāk kā pirms tā gada sākuma, kurā šie kritēriji tiks pielietoti vērtēšanā.
2. Apmaksu par sniegtajiem pakalpojumiem DIENESTS veic saskaņā ar normatīvajos aktos noteikto apmaksas kārtību.